Alexei Navalny

Alexei Anatolievich Navalny (Bahasa Rusia: Алексе́й Анато́льевич Нава́льный; 4 Jun 1976 – 16 Februari 2024) ialah seorang peguam dan aktivis politik Rusia.

Beliau menjadi tumpuan pihak media Rusia dan antarabangsa atas kegiatannya mengkritik berleluasanya rasuah dan pemerintahan Presiden Rusia, Vladimir Putin. Beliau telah mengadakan tunjuk perasaan besar-besaran untuk menggalakkan demokrasi, menyerang rasuah politik dan sekutu politik Putin. Pada tahun 2012, The Wall Street Journal menggambarkannya sebagai "orang yang paling ditakuti oleh Vladimir Putin".

Pada 17 Januari 2021, beliau kembali ke Rusia, di mana beliau segera ditahan atas tuduhan melanggar syarat pembebasan bersyarat yang dikenakan akibat sabitannya pada tahun 2014. Berikutan penangkapannya dan pembebasan sebuah dokumentari yang menuduh Putin melakukan rasuah, tunjuk perasaan besar-besaran tercetus di seluruh negara. Pada 2 Februari, hukumannya yang ditangguhkan digantikan dengan hukuman penjara, yang bermaksud beliau akan menghabiskan lebih dari dua setengah tahun di sebuah koloni penjara. Navalny telah dilarang mencalonkan diri dalam pemilihan presiden sehingga selepas tahun 2028 sebagai hasil dari keyakinan asalnya.

Pada 16 Februari 2024, Perkhidmatan Penjara Persekutuan telah memaklumkan bahawa Navalny telah meninggal dunia pada umur 47.

Awal hidup dan pendidikan
Navalny merupakan keturunan kacukan Ukraine-Rusia; beliau dibesarkan di bandar Obninsk yang terletak kira-kira 100 kilometer (62 mi) di barat daya Moscow, beliau menghabiskan masa kecilnya bersama neneknya di Ukraine, dan memperoleh kemahiran dalam bahasa Ukraine. Ibu bapanya, Anatoly Navalny dan Lyudmila Navalnaya, memiliki kilang menenun bakul di kampung Kobyakovo, Moscow Oblast, yang ditubuhkan mereka  berduasejak tahun 1994.

Beliau merupakan pemegang ijazah undang-undang dari Universiti Persahabatan Rakyat Rusia, beliau lulus pada tahun 1998. Beliau kemudian mempelajari bidang sekuriti dan pertukaran di Universiti Kewangan di bawah Pemerintah Persekutuan Rusia. Navalny mendapat biasiswa untuk program Yale World Fellows di Universiti Yale pada tahun 2010.

Kerjaya guaman

Kerjaya politik

Ancaman terhadapnya

 Kes peracunan 2020 

Pada 20 Ogos 2020, Navalny ditimpa kesakitan kuat dalam penerbangan dari Tomsk ke Moscow di mana kejadian tersebut disaksikan banyak penumpang dan kru; kapal terbang dinaiki beliau membuat pendaratan kecemasan ke Omsk di mana beliau menjalani perawatan lanjut dalam keadaan koma. Para perawat sana mengesyaki beliau mungkin mengalami keracunan lalu menempah suatu pesawat peribadi membawanya ke Berlin.

Pada tangkat hari 24 Ogos, kajian terhadap sampel diuji mendapati bahawa Navalny sah diracun dengan suatu perencat kolinesterase. Pemerintah Jerman pada 2 September membuat pengumuman di mana keputusan kajian yang dilakukan mendapati Navalny diracun khususnya menggunakan agen Novichok; keputusan ini turut disokong para ahli toksikologi bertauliah yang mendesak pihak Rusia membuat pernyataan terus terang. Ketua Yayasan Antirasuah Rusia, Ivan Zhdanov berkata Navalny mungkin diracun sebagai tindak balas kepada penemuan yang dilakukan dalam penyiasatan beliau. Navalny dilaporkan sembuh pada 7 September.

 Pemenjaraan 

Navalny kembali ke Rusia dari Jerman pada 17 September 2021 di mana beliau ditahan di Lapangan Terbang Sheremetyevo. Pada keesokan harinya, pihak yayasan Navalny menerbitkan suatu filem dokumentari mendakwa Vladimir Putin boros membelanjakan berbilion-bilion rubel membeli sebuah istana agam serba mewah di Gelendzhik, Krasnodar. Kedua-dua penyiasatan dan penahanan ini mencetuskan tunjuk perasaan serata Rusia sejak 23 Januari 2021.

Navalny mengumumkan beliau bermogok lapar pada 31 Mac untuk mendapatkan rawatan perubatan lebih memuaskan dari pihak penjara. Layanan yang dilaporkan mencederakan beliau dengan ketaranya mencetuskan kritikan dari pihak Pemerintah Amerika Syarikat serta Amnesty International di mana setiausahanya Agnès Callamard menuduh Putin dalam percubaan membunuh Navalny melalui penyeksaan dan layanan tidak berperikemanusiaan.Amnesty: Russia ‘slowly killing’ Navalny through inhumane detention conditions by  Zoe Gujral, University of Pittsburgh School of Law, April 7, 2021

Nota

 Rujukan 

Pautan luar
 Laman web rasmi (dalam bahasa Rusia)
 Laman saluran YouTube menghimpunkan video-video penyiasatan beliau


Kategori:Peguam Rusia
Kategori:Aktivis Rusia
Kategori:Penulis Rusia
Kategori:Bantahan Rusia 2011–2013